Anexa nr. 4
la Hotărârea Consiliului Local al Comunei Șoldanu nr. 18 din 20.03.2023


CONTRACT DE DELEGARE ACHIZIŢIE PUBLICĂ DE SERVICII A SERVICIULUI DE ILUMINAT PUBLIC
pentru activitățile de întreținere si reparații a sistemului de iluminat public, verificarea/repararea, montarea/demontarea ornamentelor pentru sărbători in Comuna Șoldanu

Art. 1. -  Părțile contractante:
Comuna Șoldanu, cu sediul în Județul Călăraşi, Satul Șoldanu – Comuna Șoldanu, cod poștal 917235, Șoseaua Olteniței, nr. 70,  telefon/fax: 0242530530,  CF 3796934, reprezentată prin Valeriu MUSTĂȚEA, având funcția de Viceprimar al Comunei Șoldanu cu atribuții de primar, în calitate de beneficiar, pe de o parte
și 
SC  …………………………….. – cu sediul in ....................., str. .................. nr................., județul .............................., telefon: ..................., fax: ...................., e-mail:............., număr de înmatriculare ORC  ......................, cod fiscal  ......................., cont bancar ........................... deschis la Trezoreria ......................, reprezentata legal  prin .........................., având functia de .............................., în calitate de prestator, pe de altă parte.
Art. 2. -  Definiții
In prezentul contract următorii termeni vor fi interpretați astfel:
a) contract — prezentul contract si toate anexele sale
b) beneficiar — autoritatea publica locala care acorda pentru o perioada determinata dreptul si obligația de prestare a activității care fac obiectul prezentului contract
c) prestator — persoana juridica desemnata sa preia dreptul si obligația de prestare a activității care face obiectul prezentului contract
d) forța majora - un eveniment mai presus de controlul parților, care nu se datorează greșelii sau vinei acestora, care nu putea fi prevăzut la momentul încheierii contractului si care face imposibila executarea si, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, enumerarea nefiind exhaustive ci enunțiative. Nu este considerat forță majora un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți.
Art. 3. -  Interpretare
(1) In prezentul contract, cu excepția unor prevederi contrare cuvintele la forma singular vor include forma de plural si viceversa, acolo unde acest lucru este permis de context.
(2) Termenul „zi”’ sau „zile” sau orice referire la zile reprezintă zile calendaristice daca nu se specifica in mod diferit.
Art. 4. -  Obiectul contractului de delegare a gestiunii
Obiectul contractului de delegare a gestiunii consta in contract de achiziție publică de servicii a serviciului de iluminat public, pentru activitățile de întreținere si reparații a sistemului de iluminat public, verificarea/repararea, montarea/demontarea ornamentelor pentru sărbători in comuna Soldanu, județ Călăraşi, pe baza de comanda ferma din partea beneficiarului, pe toata durata derulării contractului si in conformitate cu obligațiile asumate prin contract.
Art. 5. -  Prețul contractului
(1) Preturile unitare convenite pentru îndeplinirea contractului, sunt cele declarate in oferta, prezentata in anexa nr.1 la prezentul contract cu încadrarea in preturile aprobate prin HCL Soldanu conform tabel nr. 9 - Anexa la Caietul de sarcini.
(2) Preturile ofertate pe fiecare categorie de serviciu sunt ferme pe toata durata de derulare a contractului.
(3) Prețul convenit pentru îndeplinirea contractului, plătibil prestatorului de către achizitor,  este de ……… lei / oră, la care se adaugă TVA : ………. lei / oră. Prețul convenit se referă la intervenții pentru întreținerea sistemului de iluminat public (iluminat stradal, pietonal, arhitectural si festiv). Intervențiile vor fi efectuate de o echipa formata din electrician autorizat și un manevrant utilaj, cu experiență in reabilitarea sistemelor de iluminat public si se va efectua cu o platforma mobila autoridicatoare autorizata I.S.C.I.R. Societatea trebuie sa fie atestata ANRE min. tip C1A si C2A. Materialele folosite  vor fi facturate separat in baza unui deviz de execuție, cu încadrarea in preturile aprobate prin HCL Soldanu conform tabel nr. 9 - Anexa la Caietul de sarcini.
(4) Timpul total de lucru ce se va deconta de către achizitor va cuprinde timpul efectiv de lucru la care se adaugă durata deplasării, tur/retur, de la sediul prestatorului la locul intervenției.
Art. 6. -  Durata contractului
(1) Durata contractului de delegare a gestiunii prin contract de achiziție publică de servicii a serviciului de iluminat public pentru activitățile de întreținere si reparații a sistemului de iluminat public, verificarea/repararea, montarea/demontarea ornamentelor pentru sărbători in comuna Soldanu este de 5 ani.
(2) Contractul de delegare a gestiunii poate fi prelungit doar o singura data, pentru o perioada care nu poate depăși jumătate din durata inițială.
(3) Pe perioada prezentului contract se interzice prestatorului subcontractarea privind serviciile de întreținere si reparații a sistemului de iluminat public, verificarea/repararea, montarea/demontarea ornamentelor pentru sărbători in comuna Soldanu.
Art. 7. -  Dispoziții generale
Prezentul contract de delegare a gestiunii prin contract de achiziție publică de servicii a serviciului de iluminat public pentru activitățile de întreținere si reparații a sistemului de iluminat public, verificarea/repararea, montarea/demontarea ornamentelor pentru sărbători in comuna Soldanu are ca anexe obligatorii:
a) Caietul de sarcini cu anexele care fac parte integranta din acesta;
b) Regulamentul de organizare si funcționare al serviciului care face obiectivul prezentului contract;
c) Oferta tehnica si financiara a prestatorului.
Art. 8. -  Modalități de plată
(1) Lunar, pana la data de 5 a lunii următoare prestatorul va întocmi centralizatorul activității lunare.
(2) Decontarea se face pe baza facturilor însoțite de centralizatorul aferent serviciilor efectuate, in termen de 30 de zile lucrătoare de la prezentarea acestora achizitorului.
(3) Prestatorul este răspunzător de corectitudinea si exactitatea datelor.
(4) Facturarea se va face pe baza preturilor prevăzute in prezentul contract.
(5) Factura va cuprinde elementele de identificare, cantitățile facturate, prețul/tariful aplicat, inclusiv baza legala.
Art. 9. -  Redevența
În conformitate cu prevederile legislației în vigoare pentru gestiunea delegata prin contract de achiziție publică de servicii, conform prevederilor Legii 51/2006 actualizata, art.29, alin. (8), lit. b), nu se aplica redevență pentru contract de achiziție publică de servicii.
Art. 10. -  Drepturile părților
(1) Drepturile prestatorului (operatorului):
a) sa exploateze in mod direct, pe riscul si pe răspunderea sa, bunurile, activitățile si serviciile publice care fac obiectul prezentului contract
b) sa încaseze contravaloarea serviciului/activității prestat/prestate;
c) sa aplice prețul/tariful aprobat conform prezentului contract
d) sa asigure echilibrul contractual pe durata contractului de delegare a gestiunii
e) sa suspende sau sa limiteze prestarea serviciilor, fără plata vreunei penalizări, cu preaviz de 5 zile lucrătoare, daca sumele datorate nu au fost achitate după 90 de zile de la primirea facturii
f) sa solicite recuperarea debitelor in instanță
(2) Drepturile beneficiarului:
a) are dreptul de a verifica modul de prestare a serviciilor pe parcursul execuției prin personalul propriu pentru a stabili conformitatea lor cu prevederile tehnice si legale in vigoare;
b) are dreptul de a verifica modul de remediere a defecțiunilor ce au fost aduse la cunoștința prestatorului, de către reprezentantul împuternicit de către beneficiar;
c) sa solicite si sa primească, in condițiile legii si a contractului, despăgubiri sau compensații pentru daunele provocate de către operatori prin nerespectarea obligațiilor contractuale asumate ori prin prestarea unor servicii inferioare calitativ si cantitativ, parametrilor tehnici stabiliți prin contract sau normelor tehnice in vigoare;
d) sa sesizeze operatorului orice deficiente constatate si sa facă propuneri vizând înlăturarea acestora, îmbunătățirea activității si creșterea calității serviciului;
e) sa aplice cauzele sancționatori in cazul in care operatorul nu respecta prevederile prezentului contract, inclusiv prevederile din regulamentul serviciului si din caietul de sarcini anexe la contract.
Art. 11. -  Obligațiile părților
(1) Obligațiile prestatorului:
a) sa obțină de la autoritățile competente avizele, acordurile si autorizațiile necesare prestării serviciului delegate prin contract de prestări servicii, daca este cazul,
b) sa respecte angajamentele luate prin contractul de prestări servicii de delegare a gestiunii,
c) sa respecte prevederile regulamentului serviciului delegat, caietului de sarcini al serviciului si ale celorlalte reglementari specifice serviciului delegat prin contract de prestări servicii,
d) sa respecte indicatorii de performanta prevăzuți in anexa la regulamentul serviciului delegat,
e) sa furnizeze beneficiarului informațiile solicitate si sa asigure accesul la toate informațiile necesare in vederea verificării si evaluării funcționarii si dezvoltării serviciilor delegate in conformitate cu clauzele contractului de delegare si cu prevederile legale in vigoare,
f) sa aplice metode performante de management care sa conducă la reducerea costurilor de operare, inclusiv prin aplicarea procedurilor concurențiale oferite de normele legale in vigoare,
g) sa efectueze serviciul public delegat conform prevederilor regulamentului serviciului si caietului de sarcini, in condiții de calitate si eficienta,
h) sa nu subcontracteze serviciul si bunurile care fac obiectul prestatorii,
i) sa ia toate masurile necesare privind bunurile de retur, astfel încât, la încheierea sau la încetarea contractului de delegare a gestiunii sa fie returnate beneficiarului in cazul achitării acestora,
j) la încetarea contractului de delegare a gestiunii din alte cauze decât termenul, forța majora, prestatorul este obligat sa asigure continuitatea prestării activității in condițiile stipulate in contract, pana la preluarea acesteia de către beneficiar, dar nu mai mult de 90 de zile,
k) sa notifice cauzele de natura sa conducă la reducerea activității si masurile ce se impun pentru asigurarea continuității activității,
l) sa ia masurile necesare privind igiena, siguranță la locul de munca si normele de protecție a muncii,
m) sa predea la încheierea contractului toata documentația tehnico-economica referitoare la serviciul gestionat contractului de delegare, sa nu fie afectate capacitatea beneficiarului de a realiza serviciul,
n) sa restituie bunurile de retur, in deplina proprietate, in mod gratuit si libere de orice sarcini,
o) sa respecte condițiile impuse de natura bunurilor, activităților sau serviciilor publice (protejarea secretului de stat, materiale cu regim special, condiții de siguranță in exploatare, protecția mediului, protecția muncii, condiții privind folosirea si protejarea patrimoniului etc.),
p) in cazul in care prestatorul sesizează existenta sau posibilitatea existentei unei cauze de natura sa conducă la imposibilitatea realizării activității ori serviciului public, va notifica de îndată acest fapt autorității publice, in vederea luării masurilor ce se impun pentru asigurarea continuității activității sau serviciului public,
q) întocmirea unei Convenții de lucrări cu E-Distribuție Dobrogea, pentru intervențiile in sistem,
r) sa asigure utilaje specifice efectuării lucrărilor. Intra in sarcina prestatorului plata daunelor produse urmare a intervenției la instalațiile ce nu fac obiectul serviciului,
s) sa asigure finanțarea pregătirii profesionale a propriilor salariați,
t) se obliga sa accepte montarea si demontarea in sistemul de iluminat a ornamentelor închiriate/proprietate a beneficiarului pe perioada sărbătorilor.

(2) Obligațiile beneficiarului:
a) sa își asume pe perioada derulării contractului de delegare toate responsabilitățile si obligațiile ce decurg din calitatea sa de proprietar,
b) sa ia toate masurile pentru înlocuirea bunurilor pe care le scoate din uz, in așa fel încât sa se păstreze capacitatea de a realiza serviciul public delegat,
c) sa nu li tulbure pe prestator in exercițiul drepturilor rezultate din prezentul contract de delegare,
d) sa nu modifice in mod unilateral contractul de delegare, in afara de cazurile prevăzute expres de lege,
e) sa notifice prestatorului apariția oricăror împrejurări de natura sa aducă atingere drepturilor acestuia,
f) sa verifice periodic următoarele: serviciile de iluminat public furnizate si nivelul de calitate al acestora, îndeplinirea indicatorilor de performanta si aplicarea penalităților pentru neîndeplinirea acestora,
g) sa recepționeze serviciile prestate,
h) sa plătească prețul convenit in urma semnării contractului, pentru serviciile prestate,
i) beneficiarul se obliga sa plătească facturile emise de prestator la termenul stabilit prin contract,
j) beneficiarul se obliga sa pună la dispoziția prestatorului orice informații pe care acesta le considera necesare in vederea îndeplinirii contractului,
k) se obliga sa dea in funcție de necesitați comenzile pe care le considera necesare.
Art. 12. -  Sancțiuni
(1) În cazul in care, din vina sa exclusiva, prestatorul nu reușește sa-si execute obligațiile asumate prin contract, atunci beneficiarul are dreptul de a deduce din prețul comenzii neexecutate, ca penalități, o suma echivalenta cu 0,01% pentru fiecare zi de întârziere, pana la îndeplinirea efectiva a obligațiilor
(2) Daca autoritatea contractanta nu onorează facturile la termenul stabilit in contract, prestatorul poate aplica penalități in valoare de 0,01% pentru fiecare zi de întârziere, din plata neefectuata
(3) Nerespectarea obligațiilor asumate prin contract de către una dintre părți, in mod culpabil si repetat, da dreptul părții lezate de a considera contractul de drept reziliat si de a pretinde plata de daune-interese.
(4) 12.4 Achizitorul își rezerva dreptul de a renunța oricând la contract, printr-o notificare scrisa, adresata prestatorului, fără nici o compensație, daca acesta din urma da faliment, cu condiția ca aceasta anulare si nu prejudicieze sau sa afecteze dreptul la acțiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract îndeplinită pana la data denunțării unilaterala a contractului.
Art. 13. -  Încetarea contractului de delegare a gestiunii
Prezentul contract de delegare a gestiunii încetează in următoarele situații:
a) la expirarea duratei stabilite prin contractul de delegare, daca părțile nu convin, in scris, prelungirea acestuia in condițiile legii
b) in cazul in care interesul național sau local o impune, prin denunțarea unilaterala de către beneficiar, cu plata unei despăgubiri juste si prealabile in sarcina prestatorului
c) in cazul nerespectării obligațiilor contractuale de către părți, prin reziliere, cu plata unei despăgubiri in sarcina părții in culpa
d) la dispariția, dintr-o cauza de forță majora, a sistemului sau in cazul imposibilității obiective a prestatorului de a-l exploata, prin renunțare, fără plata unei despăgubiri
e) in cazul reorganizării judiciare sau a falimentului prestatorului
f) alte clauze de încetare a contractului de delegare a gestiunii, convenite de părți, fără a aduce atingere prevederilor legale in vigoare.
g) in cazul in care prestatorului i se retrage licența de operare emisa de ANRSC sau atestările emise de ANRE sau aceasta nu au fost prelungite după expirarea termenului de valabilitate.
Art. 14. -  Forța majora
(1) Forța majora este constatata de o autoritate competenta.
(2) Forța majora exonerează părțile contractante de îndeplinirea obligațiilor asumate prin prezentul contract, pe toata perioada in care aceasta acționează.
(3) Îndeplinirea contractului va fi suspendata in perioada de acțiune a forței majore, dar fără a prejudicia drepturile ce li se cuveneau părților pana la apariția acesteia.
(4) Partea contractanta care invoca forța majora are obligația de a notifica celeilalte părți, imediat si in mod complet, producerea acesteia si sa ia orice masuri care ii stau la dispoziție in vederea limitării consecințelor.
(5) Partea contractanta care invoca forța majora are obligația de a notifica celeilalte părți încetarea cauzei acesteia in maximum 15 zile de la încetare.
(6) 14.6 - Daca forța majora acționează sau se estimează ca va acționa o perioada mai mare de 6 luni, fiecare parte va avea dreptul sa notifice celeilalte părți încetarea de drept a prezentului contract, fără ca vreuna din părți sa poată pretinde celeilalte daune interese.
Art. 15. -  Soluționarea litigiilor
(1) Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neînțelegere sau disputa care se poate ivi intre ei in cadrul sau in legătură cu îndeplinirea contractului.
(2) Daca, după 15 zile de la începerea acestor tratative, achizitorul si prestatorul nu reușesc sa rezolve in mod amiabil o divergenta contractuala, fiecare poate solicita ca disputa sa se soluționeze prin instanțele judecătorești din Romania competente.
Art. 16. -  Limba care guvernează contractul
Limba care guvernează contractul este limba romana.
Art. 17. -  Comunicări
(1) Orice comunicare intre părți, referitoare la îndeplinirea prezentului contract, trebuie sa fie transmisa in scris.
(2) Orice document scris trebuie înregistrat atât in momentul transmiterii cat si in momentul primirii.
(3) Comunicările intre părți se pot face si prin telefon, telegrama, telex, fax sau email cu condiția confirmării in scris a primirii comunicării.
Art. 18. -  Legea aplicabila contractului
Contractul va fi interpretat conform legilor din Romania.
Art. 19. -  Prezentul contract împreuna cu anexele care fac parte integranta din cuprinsul său reprezintă voința părților.
Art. 20. -  Părțile au înțeles să încheie azi, .............. prezentul contract in două exemplare, cate unul pentru fiecare parte.

PREȘEDINTE DE ȘEDINȚĂ:
Consilier local, Bogdan-Petrică PÎRVU

